
P  r  a  e  1'  a  t  i  o, 


L.  B.  8. 

.Legibus  academicis  satisfacturas ,  dissertat  iunculam 
hancee  elaboravi.  I)iu  quidem,  quid  potissimum 
eligerem,  dubius  liaesi,  donec  opportune  factum  est, 
ut  de  initio  atque  exitu  carcinomatis  ventriculi  in 
nosocomio  Magni  ducali  Jenensi  observationem  satis 

O 

accuratam  atque  diligentem  instituere  possem.  Qua 
scribendi  occasione  oblata  suscepi  laborem  et  pro 
viribus  rem  exponere  studui.  —  Totum  autem 
argumentum  ita  distribui,  ut  primum  de  carcinomate 
breviter  in  universum  agerem,  deinde  aegroti  nostri 
liistoriam  adjicerem. 


Ortorum  Te,  L.  Ii,  enixo  rogatum  voluerim ,  ut 
breve  temporis  spatium ,  quod  libello  impendere 
milii  licuit,  respicias  nove  obliviscaris,  opus  esse  in 


medicina  tironis. 


Sectio  I. 

Universalis  quaedam  carcinomatis  adumbratio. 


Ex  intestinis  visceribus  ventriculus  imprimis  carci¬ 
nomate  afficitur.  Ac  morbus  quidem  ipse  primarius 
maxime  appellandus  est  et  hereditarius.  Saepius 
autem  carcinoma  invenitur  in  viris  quam  in  mulieribus 
atque  potissimum  intra  quadragesimum  et  sexagesi¬ 
mum  aetatis  annum  hominum  omnis  ordinis. 

Carcinoma,  quod  fere  in  pyloro,  rarissime  in  fundo 
et  curvatura  ventriculi  magna  reperitur,  ita  patet,  ut 
in  transversum  crescat.  Hac  vero  ratione  exsistunt 
stricturae  carcinomati  similes,  quae  in  pyloro  acutis 
finibus  circumscriptae  sunt,  in  cardia  imminent  in 
oesophagum. 

Saepissime  hic  invenitur  scirrhus ,  rarius  fungus 
medullaris,  rarissime  cancer  alveolaris.  Scirrhus 
quidem  cum  fungo  medullari  saepe  conjunctus  est. 
Scirrhus  in  tela  submucosa  ita  orditur,  ut  noduli  sive 
densationis  diffusae  similitudinem  habeat  et  massam 
pallidam,  quae  est  duritie  cartilaginosa,  formet.  Mem¬ 
brana  pituitaria,  simulatque  est  mollita,  tanquam  puls 

nigra  abstruditur  Muscularis  et  Serosa,  quae  sub 
ea  jacet,  sunt  densatae.  Et  posterior  quidem  turbata 
est.  Membrana  pituitaria  abjecta  cancer  emollitur  et 
ulcus  exsistit,  quod  formam  non  constantem  et  mar¬ 
gines  duros  et  callosos  fiabet 

Fungus  medullaris ,  qui  est  natura  molliori  et 
specie  cerebro  simili,  celerius  expanditur  sub  forma 
excrescentium  mollium,  fungosorum,  quae  facile  san¬ 
guinem  effundunt  Excrescentibus  autem  abstrusis 
ulcus  specie  crateris,  marginibus  vallo  simillimis 
ci rcumdatum  restat . 

Cancer  alveolaris,  qui  sub  forma  degenerationis 
diffusae  exsistit,  omnes  ventriculi  membranas  brevi 
temporis  spatio  interjecto  delet 

Saepe  cancer  ad  regiones  finitimas  transit.  Can¬ 
cer  alveolaris  saepe  degeneratione  peritonaei  diffusa 
ascitam  adducit.  Cancro  emollito  ventriculi  contenta 
in  cavum  peritonaei  transeunt  et  peritonitidem  letalem 
afferunt,  In  strictura  pylori  ventriculus  amplificatur, 
in  cardiae  strictura  sive  in  magna  tunicarum  ventri¬ 
culi  degeneratione  ventriculus  contrahitur 

Dum  aegrotus  vivit,  de  morbo  certi  aliquid  statui 
saepe  non  potest.  Aegrotus  non  queritur,  nullis  af<:- 
citur  doloribus  epigastrio  presso,  appetitu  caret, 
evomere  non  cogitur,  tumor  non  sentitur.  Alias 
morbus  ita  tantum  cognosci  potest,  ut  id,  quod  de 
eo  statuatur,  a  vero  haud  procul  absit.  Aegroti 
appetitu  plane  carent,  sensum  qnendam  pressus  atque 
plenitudinis  in  regione  epigastrica  et  ructum  habent 
et  cetera  catarrhi  ventriculi  chronici  indicia,  quocum 

conjuncta  est  languitudo,  color  faciei  luteus,  oedema 
exiguum  in  malleolis. 

Plerumque  indicia  carcinomatis  ventriculi  mani¬ 
festiora  sunt.  Ad  dyspepsiam  et  marasmum  accedunt 
dolores  in  ventriculi  regione,  qui  pressu  et  post 
coenain  augentur.  Vomitus ,  quod  symptoma  non 
rarius  observatur,  interdum  exsistit  in  carcinomatibus 
curvaturae  parvae,  in  cardiae  et  pylori  carcinomatibus 
post  omnem  coenam,  et  in  strictura  quidem  car¬ 
diae  statim  post  coenam ,  pylori  serius.  Interdum 
cancro  mollito  strictura  amplificatur  et  vomitus  inter¬ 
mittitur  paulatim,  donec  postremo  desinit  Alias 
ventriculus  propter  1  unicas  valde  extentas  contrahi 
nequit.  Massae  evomitae  sunt  partim  cibi,  qui  in 
cardiae  carcinomate  minus  sunt  mutati,  in  pylori  car¬ 
cinomate  saepe  cognosci  vix  possunt,  partim  pituita 
et  liquores  versicolores,  acidi  et  amari  gustatu. 
Praeter  ea,  quae  in  hoc  morbo  apparere  jam  diximus, 
exsistit  ructus  acidi,  amari.  Ouae  omnia  eo  efficiun¬ 
tur,  quod  tantum  abest,  ut  succus  ventriculi  substan¬ 
tiam  proteinalem,  quae  dicitur,  solvere  ea,  qua  ple¬ 
rumque  fit,  ratione  possit,  ut  haec  substantia  volun¬ 
tariam  ineat  sejunctionem  et  odorem  putidum  emittat. 

Saepe  in  evomitis  sarcina  ventriculi  ,  raro  frag¬ 
menta  carcinomatis  inveniuntur.  Excrescentibus  san¬ 
guine  plenis  collapsis  ex  vasis  capillaribus  sanguis 
effunditur.  Sanguis  contentis  ventriculi  acidis  in  mas¬ 
sam  nigram,  micis  simillimam,  commutatur.  Hae 
massae,  quae  residuo  cafeae  coctae  consimiles  sunt, 
indicia  carcinomatis  ventriculi  sunt  certissima.  Rarius 

profusus  sanguinis  uberiores  observantur,  qui  in 
ulcere  rotundo  plerumque  apparent.  Symptoma  in¬ 
signissimum  atque  manifestissimum ,  quod  saepe  de- 
esse  dolemus,  est  tumor,  qui  in  regione  epigastrica 
sentitur.  Tumor,  qui  vel  pugni  vel  ovi  columbini 
magnitudine  est  interdumque  prominentiam  haud  me¬ 
diocrem  in  alvo  format,  saepissime  prope  umbilicum, 
plerumque  supra  eum,  saepius  in  dextram  quam  in 
sinistram  versus  conspicitur.  Superficies  plerumque 
est  tuberosa.  Alias  tumor,  quo  tacto  aegrotus  vel 
dolore  afficitur  vel  caret ,  moveri  potest,  alias  non 
potest,  ubi  cum  partibus  finitimis  coaluit.  In  strictu¬ 
ris  pylori  percussionis  opera  ventriculi  amplificatio 
demonstrari  potest;  in  ventriculi  coarctatione  costae 
inferiores  prominent  et  alvus  ita  collabitur,  ut  columna 
vertebralis  et  aortae  pulsatio  sentiri  queat. 

Morbus  eum  habet  successum ,  ut  omnia  sympto¬ 
mata  in  dies  luculentiora  fiant.  Rariores  sunt  remis¬ 
siones  ,  quae  non  ita  diu  durant.  Nam  paulo  post 
exacerbationes  novae  oriuntur.  Fungus  medullaris 
durat  plures  menses ,  scirrhus  et  cancer  alveolaris 
aliquot  sive  complures  annos.  Unicus  carcinomatis 
ventriculi  exitus  est  mors,  quae  marasmo  aut  perfora¬ 
tione  sub  peritonitidis  specie  aut  profusibus  sanguinis 
uberrimis  aut  complicationibus  et  aegrotationibus  se¬ 
cundariis  evenit.  Tum,  cum  mors  marasmum  sequitur 
agonia  diuturna,  in  qua  tempore  lingua  rubra  et  sicca 
et  aphthis  suffusa  apparet,  nec  non  oedema  extremi¬ 
tatis  inferioris  dolorosum  observatur.  Recte  igitur 
se  habet  illud  Hoeehavii,  viri  praeclarissimi  atque 

illustrissimi :  ,, Tandem  post  Tantali  poenas  diu  tole¬ 
ratas  aegroti  lento  marasmo  contabescunt/4 

Quod  denicpie  attinet  ad  therapiam,  huic  morbo, 
de  (pio  diximus,  sanationem  afferri  posse  negaverim. 
Therapia  enim  id  tantum  spectat,  ut  vires  aegroti, 
quantum  possit ,  conserventur  et  digestio  rationem 
ac  viam  communem  consequatur. 

Sectio  II. 

Historia  morbi. 

CyAuoLus  Schkoefpee,  caementarius,  Dornburgensis, 
duodequinquaginta  annos  natus,  per  omne  fere  tem¬ 
pus  valuit,  excepto  anno  aetatis  tricesimo  altero  sive 
tertio,  quo  anno  per  quatuor  hebdomades  aegrctavit. 
Quo  morbo  laboraverit,  reperiri  non  jam  potest. 
Semper  viguit  neque  antea  stomacho  laboravit.  Ab¬ 
hinc  biennio  aegrotus  ingestione  facta  vomere  cogi¬ 
tur,  quod  quidem  primo  cibis  solidis,  deinde  etiam 
liquidis  ingestis  fiebat.  Ac  vomitio  quidem  statim 
post  cibum  ingestum  fieri  solebat;  nec  tamen  sanguis 
evomebatur,  sed  cibi  tantum  ingesti  Aegrotus  autem, 
ubi  cibos  omnis  generis  gustavit,  compressionem  quon¬ 
dam  sensit  in  praecordiis  quasi  cibi  haererent.  Ap¬ 
petitus  est  bonus,  alvi  exinanitio  retardata,  interdum 
apparet  acidus  et  ructus  et  gustus.  Ab  initio  opificio 
suo  praefuit  usque  ad  quatuor  hebdomades  proximas. 
Abhinc  uno  anno  sensim  et  pedetentim  macruit  atque 
tabuit  Nulla  tussis ,  nulla  exscreatio.  Somnum  ca¬ 
pere  potest  Abhinc  octodecim  menses  pedes  ejus 
sudare  desierunt  atque  nunc  semper  frigent. 

Sf.  pr.  Aegrotus  est  statura  admodum  magna,  9,  xn. 
nutritu  vilissimo,  musculis  tenuissimis  Facies  est  con¬ 
tracta,  color  pallidus,  lingua  pituita  suffusa,  columna 
vertebralis  in  vertebris  valde  adunca,  thorax  longior, 
non  ita  latus  et  altus.  A  dextra  parte  sub  clavicula 
sonus  altior  (piam  a  sinistra.  Membrana  acidissima 
multisque  sepia  inis  obducta. 

Hepatis  oppressio  incipit  a  septima  costa,  et  pau¬ 
lulo  excedit  thoracis  marginem  Pulsus  cordis  in 
spatio  intercostali  tenuis ;  cordis  restinctio  incipit  a 
quartae  costae  inferiori  parte  et  patet  a  sinistro  mar¬ 
gine  sterni  tantummodo  i}/'  ad  sinistram. 

Post  a  dextra  super  spina  scapulae  sonus  brevior 
et  altior  quam  a  sinistra  ;  ceterum  ubique  clarus  et 
plenus  Ause  :  respiratio  ubique  vesicularis,  sed 
maxime  exigua.  Post  a  dextra  exspirium  interdum 
bronchiale 

In  parte  supraclavic  glandularum  tumor.  Alvus 
acUalvei  speciem  conti  acta,  imprimis  praecordia  con¬ 
cava,  summa  pars  musculi  recti  abdominis  magis  it- 

V 

sistens,  atque  convexa,  compressione  adbibita  lenem 
commovens  dolorem,  sed  tumor  non  circumscriptus 
animadverti  poterat 

Interiori  musculi  recti  dextri  parte  pulsatio  aortae 
continuata  sentitur.  Hepar  pertinet  usque  ad  laevum 
hypochondrium. 

Alvus  ubique  clare  et  plene  sonat  Tum,  cum 
aegrotus  bibit,  audimus  super  stomachum  liquores 
multo  postquam  absorpti  sunt,  in  stomachum  per¬ 
venientes.  Interdum  sponte  in  praecordiis  stridens 

strepitus  exsistit  Cum  vomitio  fit,  tum  liquores  sta- 
tim  postquam  ingesti  sunt,  evomuntur  atque  ii  quidem 
integri,  velut  lac  non  est  gelatum.  Gulae  spicillo 
adhibito ,  quod  sine  impedimento  et  dolore  fieri  potest, 
simulae  jam  penitus  penetravimus  ad  interiores  regio¬ 
nes,  impedimento  prope  ad  cardiam  occurrimus. 

Diagnosis.  Ex  his,  quae  sunt  exposita,  aegro¬ 
tum  ex  carcinomate  cardiae  et  oesophagi  laborare 
sequitur.  Neque  minus  apparet  carcinomate  coarcta¬ 
tionem  cardiae  et  amplificationem  oesophagi  secunda¬ 
riam  supra  locum  coarctatum  esse  factam. 
xii.  Abhinc  die  11.  XII.  omnia,  quae  ingessit,  in  se 
retinuit  atque  heri  matutino  tempore  cacavit.  Somnus 
bonus.  Dolores  leves.  Vehementer  laborat  ex  parte 
symphyseos  superiori.  Urinam  reddere  sine  ulla 
molestia  potest. 

M,  xii.  Quaecunque  edit,  ea  hodie  evomuit.  Nondum  facta 
est  dejectio  alvi.  Nulli  dolores, 
n, xii.  Nudias  tertius  et  heri  id,  quod  edit,  evomuit. 

Mane ,  priusquam  collapsus  insignis  exsisteret,  spi- 

* 

cillo  exploratus  est.  Heri  hodieque  cacavit  Hodie 
mane  lac  quoque  evomuit.  Inde  omnia  (infusum  e 
foliis  chamomillae  paratum ,  cerevisiam  coctam ,  vi¬ 
num)  apud  se  tenuit.  Cum  sine  nausea  evomere 
soleret,  tamen  heri  semper  male  se  habuit  et  capite 
quidem  ita  laboravit,  ut  et  vertiginis  et  animi  deli¬ 
quii  haberet.  Heri  vesperi  parumper  palmo  laboravit, 
quod  nunc  non  jam  fit. 

A  die  IX  usque  ad  diem  XII.  nocte  vehemen- 
tissi inis  in  ventriculi  regione  doloribus  commotus  per 


breve  tantum  tempus  somnum  vidit.  Pulsus  valde 
exiguus,  spiritu  altius  ducto  intermittit.  Aegrotus  ex 
die  hesterno  valde  est  collapsus.  Spatia  potissimum 
intercostalia  contracta.  Pulsus  cordis  tenuissimus  in 
quinto  spatio  intercostali.  Cordis  restinctio  incipit  a 
quinta  costa  atque  patet  a  sternali  parte  sinistra  cir¬ 
citer  2"  in  dextram  versus.  In  cordis  cacumine, 
super  ventriculum  dextrum,  supra  arteriam  pulmona¬ 
lem  (hoc  tamen  loco  non  tam  clare  auditur)  strepitus 
fricans,  paene  stridens  auribus  percipitur  inter  systo¬ 
len.  Pulmonum  finis  respiratione  altiori  neque  in  in¬ 
feriorem  partem  neque  in  dextram  (in  cordis  regione) 
amplius  progreditur. 

Alvus  ad  alvei  formam  maxime  contractas.  Co¬ 
lumna  vertebralis  persentitur.  Promontorium,  quod 
non  minus  persentitur,  pressum  dolet.  Dextra  ab  hoc 
sentiri  potest  lymphatica  glandula ,  quae  est  fabae 
magnitudine  quaeque  gravem  efficit  dolorem.  Unde¬ 
cima  costa  laeva  in  colli  costalis  regione  ita  exagge¬ 
rata  est,  ut  aegrotum  admodum  doleat.  Sinistra  post 
ab  inferiori  parte  mediocres  strepitus  stridentes. 
Observatione  physicali  instituta  patet  ad  morbum, 
quem  jam  tractavimus,  pericarditidem  accessisse. 

Aegrotus  ex  vespero  hesterno  nondum  vomuit.  is,xn 
Nausea  recessit.  Valetudo  bona  fere  appellanda  est. 
Dimidiam  noctis  partem  dormivit;  deinde  doloribus 
affectus  est  super  symphysin ,  quae  pressa  dolet. 
Minus  quam  heri  collapsus  est.  Pulsus  plenior  neque 
in  omni  inspiratione  altiori,  sed  interdum  tantummodo 
intermittit.  Strepitus  pericardialis ,  qui  adhuc  plane 

auditur,  modo  in  systolen  modo  in  diastolen  modo 
inter  utramque  cadit. 

is, xii.  Nocte  bene  dormivit.  Omnes  cibos  apud  se  tenuit. 

Valetudo  bona.  Non  jam  collapsus  est.  Pulsus  plenior, 
nec  jam  intermittit  in  inspiratione  altiori ,  tamen  fit 
enormior.  Strepitus  pericardialis  clare  auditur.  Epi¬ 
gastrium  minus  dolet.  Symphysis  adhuc  dolet. 

20,  xii.  Nocte  bene  quievit.  Aegrotus  sibi  quidem  bene 
valere  videtur.  At  capite  adhuc  laborat  atque  statim 
ab  initio  semper  dextra  capitis  pars  doluit.  Pupilla 
dextra  amplior  est  sinistra.  Lingua  summa  aliquan¬ 
tulo  ad  dextram  declinat.  Strepitus  pericardialis 
clare  nec  non  post  dextra  a  columna  vertebrarum 
auditur 


2*1, xii.  Hodie  tempore  pomeridiano  semel  vomuit;  ceterum 
bene  valet.  Abhinc  die  hesterno  cordis  regio  dolet. 
Ouod  ad  cor  attinet,  eaedem,  quae  antea,  obtinent 
rationes. 

2K,  XII.  Hod  ie  semel  vomuit;  ceteroquin  omnem  cibum  apud 

se  retinuit.  Heri  alvum  dejecit.  Dextrum  faciei  di¬ 
midium  ad  oedematis  modum  tumuit.  Dextra  capitis 
pars  dolet.  Dextra  pupilla  aliquanto  amplior  laeva. 
Conjunctiva  dextri  oculi  facile  injecta,  dexter  oris 
angulus  altius  stat.  Lingua  summa  ad  dextram  de¬ 
flectit,  Et  audit  et  videt  bene 
2t, xii.  Oedema  dextri  faciei  dimidii  minus;  pupillae  aeque 
amplae.  Conjunctiva  non  jam  injecta.  Lingua  con¬ 
stanter  ad  dextram  exseritur.  Pulsus  tenuior  quam 
ante.  Strepitus  pericardialis  et  magnitudine  et  clari¬ 
tate  variat,  ut  ad  hoc  tempus, 

Quamquam  usque  ad  hoc  tempus  non  jam  vomuit,  3i,xii. 
tamen  hodie  mane  omnia  fere,  quae  ingessit,  evomuit. 
Hodie  autem  pleraque  apud  se  retinuit  et  nocte  prae¬ 
terita  bene  dormivit. 

Alvus  plerumque  bona.  Nondum  vomuit.  Alvi 
dejectio  ordinata.  Pulsus  semper  tenuis,  in  altis 
inspirationibus  non  jam  intermittit.  Strepitus  peri- 
cardialis  semper  clarus;  interdum  cordis  regio  dolet. 
Cordis  restinctio  non  augetur.  Dextrum  faciei  dimidium 
saepius  ad  oedematis  modum  tumuit;  dextra  pupilla 
interdum  amplior  sinistra.  Abhinc  nonnullis  diebus 
ex  dextra  capitis  parte  non  jam  laborat. 

Nonnunquam  cibi  evomuntur,  sed  hoc  fit  prae-  u,  i. 
tereunter.  Rursus  dextra  capitis  pars  dolet,  dextra 
pupilla  amplior. 

Dextrum  faciei  dimidium  oedematicum  Dexter  1«,  i. 
bulbus  prominentior  sinistro.  Dextra  palpebrae  fissura 
amplius  patet  quam  sinistra.  Lingua  proprie  cana, 
mulfa  pituita  obducta.  Strepitus  pericardialis  ex 
nonnullis  diebus  inter  systolen  fere  auditur. 

Dextrum  faciei  dimidium  minus  quidem,  attamen  22,1. 
semper  oedematicum;  dextra  pupilla  amplior.  In 
corde  summo  sentitur  stridor  systolicus.  Strepitus 
plerumque  inter  systolen,  interdum  etiam  inter  sonos 
cadens. 

A  die  in  diem  cibi  ructantur,  plerumque  per  tres 
sive  quatuor  dies  id  non  fit.  Nonnumquam  cordis 
regio  dolet. 

Status,  si  ipsum  aegrotum  spectamus,  mutatus  non  10,  11. 
est.  Quarto  sive  quinto  quoque  die  cibi  ingesti  evc- 

muntur,  deinde  complures  dies  retinentur.  Alvi  dejectio 
retardata.  Somnus  bonus. 

Facies  semper  habet  aliquid  oedematici.  Inter 
systolen  strepitus  flans  auditur,  praeter  hunc  etiam 
strepitus  pericardialis. 

Alvus  est  impleta,  mediocriter  concava,  mollis. 
Urina  subflava  neque  in  se  continet  albumen. 
i8,n.  Abhinc  die  hesterno  omnes  cibi  gustati  rursus 
evomiti  sunt.  In  hoc  rerum  statu  aegrotus  valde  est 
collapsus,  facies  labens,  nasus  pallidus  magis  promi¬ 
net,  vultus  est  languidus. 

Pulsus  tenuissimus  nec  tamen  intermittens  simul 
cum  inspiratione. 

A  dextra  post  in  parte  inferiori  restinctio;  ibi 
respiratio  non  auditur;  vocis  vibrationes  adaugentur. 
20,  ii.  Aegrotus ,  qui  usque  ad  diem  hodiernum  mane 
omnes  cibos  ingestos  evomuit,  magis  magisque  lan¬ 
guescebat  atque  extabescebat,  collapsus  planius  ap¬ 
parebat,  pulsus  frequentior  fiebat  nec  minus  respiratio 
et  conscientia  paulatim  labente  tempore  matutino  inter 
septimam  et  octavam  horam  aegrotus  morte  absum¬ 
ptus  est. 

Therapia  per  omne  fere  tempus :  Aether  sulfuric. 
et  vinum  tocayense. 

Sectio  die  XXI.  Februarii  hora  meridiana  instituta. 

Cadaver  macerrimum,  cujus  alvus  ita  est  collapsa, 
ut  et  ossa  ilium  et  hypochondria  vehementer  promi¬ 
neant. 

Calva  tenuissima  nonnullis  locis  juxta  lineam  me- 

diam  habet  strias  quasdam  per  granulationes  Pacchioni 
effectas.  Dura  mater  in  aliquot  locorum  parte  exte¬ 
riori  turbata,  secundum  sinum  valde  injecta.  Pars 
hemisphaerii  dextri  prior  magis  prorumpit  estque 
amplior  quam  pars  sinistri  hemisphaerii  Membranae 
cerebri  molles ,  in  lobiorum  profundo  lactis  specie 
atque  colore  turbatae.  Cerebro  exemto  multum  liquo¬ 
ris  serosi  effunditur 

Rtiam  in  basi  molles  cerebri  membranae  facile 
oedematicae  et  exsangues.  Cerebri  materia  ubique 
sanguine  impleta  et  oedematica  nec  minus  cerebelli 
atque  pontis.  Sinus  exsangues. 

Pectoris  musculi  pallidi  et  atrophici,  tela  cellulosa 
membranae  inferioris  omnino  fere  evanuit.  Margo 
pulmonis  sinistri  in  exsectione  lunata  coaluit  cum 
pericardio ,  quod  conspissatum  compluribusque  locis 
turbatum  est. 

✓ 

Pleura  sinistra  ad  inferiorem  pulmonis  ambitum 
aliquot  adhaesionibus  fixa;  in  pleura  nonnullae  liquo¬ 
ris  unciae:  etiam  a  dextra  parte  et  priore  et  supe¬ 
riore  et  posteriore  insignes  quaedam  adhaesiones, 
quae  funium  formam  habent ;  hic  i.  e.  in  pleura  haud 
multum  liquoris  serosi  invenitur. 

In  pericardio  circa  unciam  liquoris  clariore  aspectu 
quam  in  pleura.  Cor  ipsum  maxime  atrophicum, 
pugni  aegroti  magnitudinem  vix  aequans,  in  priore 
superficie  in  fine  inter  ventriculum  dextrum  et  sini¬ 
strum  ornatum  nervi  macula  spissa,  sinuosa,  (piae 
est  semioboli  magnitudine,  cui  similis  respondet  in 
parte  parietali. 

g  11  initio  venae  cavae  adscendentis  intra  pericar- 
diuin  aliquot  insertiones  in  pericardii  cellam  subalbae, 
asperae,  porro  in  vasis  complures  turbationes  atque 
recentes  coalitus. 

In  dextra  cordis  auricula  conspiciuntur  partim  no¬ 
duli  subalbi  partim  sarcomata  vasis  plena  In  pul¬ 
mone  sinistro  apparent  coalescentiae  utriusque  lobi 
et  juxta  exsectionem  in  superiore  lobo  turbatio  striata. 
In  lobo  inferiori  oedema  uber,  bronchitis  mediocris 
et  in  parte  infima  ea  que  postrema  densatio  languida 
cellae,  quae  hic  paululum  aeris  continet  et  pressa 
liquorem  canum,  turbidum  effundit  In  pulmonis  ca¬ 
cumine  singuli  nodi  cellulae  cano  colore  pigmentati, 
circum  quos  jacent  bronchi  amplificati. 

•  In  dextri  pulmonis  cacumine  apparent  similes  nodi 
(haec  est  simul  sedes  pleurae  adhaesionum)  majorem 
in  modum.  Una  ex  cavernis  (hae  sunt  amplificationes 
bronchorum)  magnitudinem  siliquae  excedit.  Posterior 
pars  lobi  inferioris  oedematica,  gravissima,  in  mar¬ 
ginibus  suis  aere  vacua. 

Cor.  Dexter  ventriculus  angustus;  valvula  tri¬ 
cuspidalis  multis  locis  fiava  et  quasi  gelatina  con¬ 
spissata.  Ventriculus  laevus  significat  materiam 
musculorum  uberiorem,  ceterum  satis  bene  contractus. 
Etiam  valvula  mitralis  multis  locis  spissata,  praeser¬ 
tim  in  marginibus.  Tendines  ejus  multifariam  spis¬ 
satae  et  coalitae.  Uno  loco  apparet  suggestio  recens 
vasis  plena;  prope  valvulae  marginem  patet  limbus 
ruber,  qui  idem  densatus  et  plane  solidus  est.  Musculi 
laevi  ventriculi  mirum  in  modum  fusci,  sicci  et  per- 

densi,  dextri  ventriculi  musculi  pallidiores.  Valvulae 
arteriae  pulmonalis,  praeterquam  quod  supra  valvulae 
vestigium  perforatae  sunt,  sanae.  Aortae  valvulae 
sanae;  in  aorta  adscendente  atheroma  non  invenitur. 

Oesophagus  prope  eum  locum,  ubi  diaphragma 
pervadit,  mediocrem  amplificationem,  deinde  coarcta¬ 
tionem,  tum  rursus  amplificationem  non  ita  magnam 
ostendit 

Hepar  latum,  tenue,  mediocri  magnitudine,  con¬ 
grua  junctura ,  rubidum ,  sanguine  satis  impletum. 
Nusquam  insertionum  v  estigium.  Suprema  lienis  pars 
cardiae  accrevit;  lien  ipse  mediocri  magnitudine,  per¬ 
densus,  in  cellula  exsanguis,  intra  quam  nonnullis 
locis  folliculi  Malpigh.  cum  omnino  non  conspiciuntur, 
tum  aliis  locis  quasi  lata  puncta  apparent;  quod  fit 
prope  adhaesiones. 

Ventriculus  omnino  fere  in  sinistro  alvi  dimidio 
situs,"  ita  ut  oesophagus,  simulae  diaphragma  pervasit, 
ad  sinistram  se  vertat  partem,  unde  ventriculus  magna 
cum  curvatione  extra,  cum  parva  curvatura  ad  co¬ 
lumnam  vertebralem  versus,  arcum  describit  usque 
ad  pylorum  in  summo  undecimae  costae  cacumine 
situm  juxta  columnam  vertebralem.  Ventriculus  usque 
ad  coli  ambitum  diminutus,  in  media  parte  secundum 
circuli  formam  obiter  infibulatus.  Cum  posteriore 
sacci  caeci  ambitu  in  unum  coaluit  ren  sinister, 
peritonaeum  in  rugas  contractum  est  eoque  modo 
ventriculo  propinquum.  In  ventriculo  mediocris  copia 
liquoris,  qui  est  succolatae  colore.  Tota  ventriculi 
tunica  nigruit.  Infima  pars  membranarum  oesophagi 

atque  membrana  muscularis  quidem  nec  non  tela 
submucosa  valde  spissata,  maxime  autem  in  ipsa 
cardia,  ubi  laterum  diametros  2  —  3"'  explet  A  cardia 
pertinet  praeter  curvationem  parvam  in  ventriculi 
cavum  fungus  medullaris ,  villosus ,  ovi  columbini 
magnitudine,  panniculis  flavis  necroticis  consitus 
Ostium  oesophageum  plane  clausum  est  illo  fungo, 
quippe  qui  infra  cardiae  luminis,  quod  est  pennae 
caulis  crassitudine,  jaceat.  Altera  coarctatio  invenitur 
in  pyloro,  qui  idem  pennae  caulem  tantum  transmittit 
cujusque  membranae  pariter  atque  in  ima  oesophagi 
parte  plures  lineas  spissae  sunt.  Cujus  in  ambitu 
sinistro  perspicuum  est  diverticulum ,  quod  cacumen 
pollicis  capit.  Cum  pyloro  pancreatis  caput  coaluit  et 
scirrhi  specie  degeneravit. 

Ren  sinister  non  ipse,  sed  per  capsulam  cum  nodo 
carcinomatis  cohaeret.  Est  autem  ren  sinister  turbi¬ 
dissimus  et  sanguine  uberrimus,  praesertim  in  corticali 
et  in  partibus  pyramidum  periphericis,  ceterum 
mediocri  magnitudine.  Eadem  ratio  obtinet  in  rene 
dextro ,  qui  haud  tantum  sanguinis  habet,  quantum 
ren  sinister. 

Glandulae  mesenteriales  paullo  amplificatae.  In 
superiore  parte  sinistra  primae  vertebrae  lumbaris 
exostosis  acuta  prominet. 

Membrana  vesicae  urinariae  mucosa  crassior  est 
et  tendines  eminentissiinas  ostendit  Post  prostatam, 
cum  intestini  recti  aditus  plane  liber  sit,  invenitur 
tumor  omnium  membranarum  durus,  complures  lineas 
crassus ,  praesertim  muscularis  et  mucosae  cum  in- 

sertionibus  nodorum,  qui  carcinomatis  forma  sunt. 
Paulo  superius  intestinum  rectum  sanum. 

Colon  multo  aere  et  passim  magna  feculae  copia 
impletum ,  initio  tamen  flexurae  sigmoideae  vacuum 
et  vel  hic  jam  membranae  derivatae  et  muscularis 
potissimum.  Feculae  massae  in  colo  canae,  colore 
immutato ,  tamen  non  ita  siccae  In  colo  transverso 
duo  diverticula  nucis  magnitudine.  Paulo  superius 
apparent  in  colo  rursus  massae  feculae  coloratae  et 
in  sacco  caeco  jam  colore  fusco  infectae  sunt. 

In  intestino  tenui  massae  feculae  liquidae,  colore 
fusco-viridi  infectae  Membrana  coli  pituitaria  variis 
locis  prope  valvulam  diffusa  et  hyperaemosa  et  uno 
loco  aspectum  glandulosum  et  hyperaemosum  praebet. 
Infra  eam  jacet  nodus  scirrhosus,  cartilaginis  duritia, 
partim  e  membranis  intestinalibus,  partim  ex  mesen¬ 
terio  adjacenti  formatus,  in  quem  omnes  membranae 
intestinales  injunctae  sunt.  Costae  sunt  fragilissimae. 

Theses  defendendae. 


i. 

Si  locus  nec  non  vires  aegroti  concedunt,  fungus 
medullaris  semper  cultro  penitus  est  removendus. 

II. 

Scirrlms  et  cancer  feminas  tum  maxime  invadunt, 
quum  sexus  functiones  desinunt. 

III. 

Virginitatis  signa  haud  raro  fallunt. 

IV. 

Senibus  post  prandium  quies  optime  conducit. 

V. 

In  reunione  rupturae  perinaei  sutura  nodosa  est 
praeferenda. 

